Félix Candela
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter og arkitektkontorer fra 1900 til i dag
Félix Candela var en meksikansk arkitekt, født i Spania, som emigrerte til Mexico i 1939. Han var professor ved University of Illinois fra 1971.
Candela er særlig kjent for sine raffinerte skallkonstruksjoner i armert betong. Konstruksjonene var formet som hyperbolske paraboloider. Disse formene har rette generatriser, noe som letter forskallingsarbeidet. Et Candelaskall som i 1965 ble reist i Frognerparken til utstillingen Form og Flora, ble i 1993 revet for å gi plass til en utvidelse av Vigelandsparken. Dette skallet hadde en tykkelse på bare 5,5 cm og hvilte på 3 punkter med 14,5 meters avstand.Félix Candela oppførte blant annet sportspalasset for de olympiske leker i Ciudad de Mexico i 1968. Av andre arbeider kan nevnes laboratorium ved universitetet i Mexico by (1951), Mariakirke i Mexico by (1954), lager for finansdepartementet i Vallejo (1954), tekstilfabrikk i Coyocoan (1955) og restaurant i Xo-chimilco (1958). Les mer i Store norske leksikon arkitektur arkitektur i Mexico armert betong Litteratur Birgitte Sauge: Kan moderne arkitektur vernes? Tre aktuelle, norske saker, Fortidsminneforeningens årbok 1994 ss. 219–20.